**REPUBLIKA SRBIJA**

**NARODNA SKUPŠTINA**

**Odbor za ljudska i manjinska prava**

**i ravnopravnost polova**

**08 Broj: 06-2/318-14**

**11. decembar 2014. godine**

**B e o g r a d**

**Z A P I S N I K**

**SA 13. SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA**

**ODRŽANE 20. OKTOBRA 2014. GODINE**

Sednica je počela u 9,00 časova.

Sednica Odbora održana je zajedno sa Odborom za prava deteta i Odborom za pravosuđe, državnu upravu i lokalnu samoupravu.

Sednicom je predsedavao predsednik Odbora Meho Omerović.

Sednici su prisustvovali: Ljiljana Malušić, Biljana Ilić Stošić, Milanka Jevtović Vukojičić, Slobodan Perić, Dubravka Filipovski, Ljibuška Lakatoš, Aida Ćorović, Vera Paunović, Biljana Hasanović Korać i Elvira Kovač, članovi Odbora.

Sednici nisu prisustvovali članovi Odbora: Zlata Đerić, Suzana Šarac, Vladica Dimitrov, Stefana Miladinović, Olena Papuga i Sulejman Ugljanin.

Sednici su prisustvovali zamenici članova Odbora: Nikola Jolović i Gordana Čomić.

Sednici su prisustvovali članovi Odbora za prava deteta: Nada Lazić, zamenik predsednika Odbora; Veroljub Arsić, Godana Čomić i prof. dr Vladimir Marinković, potpredsednici Narodne skupštine; Milanka Jevtović Vukojičić, dr Vesna Rakonjac, Mirko Čikiriz, Elvira Kovač, Dubravka Filipovski, članovi Odbora i zamenik člana Biljana Hasanović Korać.

Sednici su prisustvovali predsednik Odbora za pravosuđe, državnu upravu i lokalnu samoupravu Petar Petrović i članovi Odbora: Tanja Tomašević Damnjanović, Biljana Ilić Stošić, Biljana Savović, Mirjana Andrić, Živan Đurišić, Meho Omerović, Neđo Jovanović, Dragan Paunović i Velinka Tošić.

Sednici su prisustvovali i: Miloš Janković i Gordana Stevanović, zamenici zaštitnika građana, Ljerka Ećimović, viši savetnik, Jelena Samardžić i Jelena Jelić, mlađi savetnici u službi Zaštitnika građana.

Na predlog predsednika Odbora utvrđen je sledeći

D n e v n i r e d :

1. Razmatranje Izveštaja o radu Nacionalnog mehanizma za prevenciju torture za 2013. godinu (broj 02-3075/14, od 29. septembra 2014. godine).

**PRVA TAČKA DNEVNOG REDA**: Razmatranje Izveštaja o radu Nacionalnog mehanizma za prevenciju torture za 2013. godinu, koji je podneo Zaštitnik građana

Miloš Janković je ukratko članovima tri odbora predstavio Izveštaj o radu Nacionalnog mehanizma za prevenciju torture za 2013. godinu, koji je podneo Zaštitnik građana, u skladu sa članom 2a stav 1. Zakona o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka kojim je utvrđeno da Zaštitnik građana obavlja poslove Nacionalnog mehanizma za prevenciju torture.

Nakon ovog izlaganja, Odbor je, na osnovu člana 8. stav 1. Zakona o Narodnoj skupštini („Službeni glasnik RS ˮ, broj 9/10) i člana 238. stav 5. Poslovnika Narodne skupštine („Službeni glasnik RSˮ, broj 20/12 - prečišćen tekst), jednoglasno utvrdio sledeći Predlog zaključka:

1. Narodna skupština ocenjuje da je Zaštitnik građana Izveštajem o radu Nacionalnog mehanizma za prevenciju torture za 2013. godinu celovito predstavio aktivnosti Zaštitnika građana u obavljanju poslova Nacionalnog mehanizma za prevenciju torture u delokrugu koji se odnosi na zaštitu i unapređenje ljudskih i manjinskih sloboda i prava.

2. Imajući u vidu nalaze Zaštitnika građana da se po pravilu pritvorenicima ne omogućuje da raspoloživo vreme tokom dana provode van ćelije u zajedničkim prostorijama sa drugim pritvorenicima sa kojima im odlukom suda nije zabranjen kontakt, da im se u najvećem broju slučajeva ne omogućuje radno angažovanje, niti su uključeni u socijalne i kulturne aktivnosti, da se ne vodi računa o raspoređivanju pritvorenika u zavisnosti od vrste krivičnog dela koje im se stavlja na teret, Narodna skupština obavezuje Upravu za izvršenje krivičnih sankcija u sastavu Ministarstva pravde da unapredi postupanje prema pritvorenicima, odnosno da im omogući ostvarivanje svih pripadajućih prava u skladu sa važećim propisima i standardima.

3. Uzimajući u obzir ocenu Zaštitnika građana da su žene na izvršenju mere pritvora, zbog svoje malobrojnosti u pritvorskim jedinicama, uglavnom i često na dugi rok u osamljenju – izolaciji, a što za muškarce u sistemu izvršenja krivičnih sankcija predstavlja disciplinsku ili posebnu meru koja je vremenski strogo ograničena, Narodna skupština obavezuje nadležne organe da preduzmu mere pojačane pažnje u cilju smanjenja pojave da pritvorenice na dugi rok izdržavaju meru pritvora u osamljenju - izolaciji.

4. Imajući u vidu nalaze Zaštitnika građana da se velikom broju osuđenih koji su smešteni u zatvorenim odeljenjima ne omogućuje da raspoloživo vreme tokom dana provode u zajedničkim prostorijama sa drugim osuđenicima, što se naročito odnosi na osuđene pod merom pojačanog nadzora, Narodna skupština obavezuje Upravu za izvršenje krivičnih sankcija u sastavu Ministarstva pravde da svim osuđenima, osim onima koji su na izvršenju mere samice ili usamljenja, omogući da raspoloživo vreme tokom dana provode u zajedničkim prostorijama sa drugim osuđenicima.

5. Polazeći od ocene Zaštitnika građana da postoje značajni nedostaci u pogledu aktivnog, individualnog i kolektivnog tretmanskog rada vaspitača sa osuđenim licima, Narodna skupština obavezuje Ministarstvo pravde da unapredi postupanje u zavodima za izvršenje krivičnih sankcija prema osuđenim licima u pogledu intenzivnijeg i efektivnijeg rada vaspitača sa osuđenim licima, povećanja njihovog radnog angažovanja tamo gde je to moguće, obrazovanja i najvišeg nivoa ostvarivanja verskih prava, te da bez odlaganja donese nove ili uskladi postojeće propise koji će u tom pogledu omogućiti sprovođenje zakona u skladu sa važećim standardima.

6. Polazeći od ocene Zaštitnika građana da postoje brojne nezakonitosti i nepravilnosti u postupanju nadležnih organa u odnosu na neregularne migrante i strance koji su izrazili nameru da traže azil u Republici Srbiji, podržavajući sve preporuke koje je u tom pogledu Zaštitnik građana uputio Ministarstvu unutrašnjih poslova i Komesarijatu za izbeglice i migracije, Narodna skupština obavezuje organe kojima su te preporuke upućene da iste bez odlaganja i u potpunosti sprovedu, a naročito da evidentiraju sve migrante koji su stupili na teritoriju Republike Srbije, da migranti budu pod punom kontrolom nadležnih organa sve do konačnog rešenja njihovog statusa, odnosno deportacije u skladu sa važećim propisima, kao i da se postupak donošenja odluke po zahtevu za azil sprovodi kao hitan uz osujećenje pokušaja zloupotrebe prava, a sve uz poštovanje svih minimalnih prava neregularnih migranata i tražilaca azila, u skladu sa pravilima međunarodnog prava i važećim standardima.

7. Narodna skupština podržava preporuke Zaštitnika građana koje je u obavljanju poslova Nacionalnog mehanizma za prevenciju torture uputio nadležnim državnim organima u cilju unapređenja položaja lica lišenih slobode, odnosno sprečavanja zlostavljanja i obavezuje nadležne organe da bez odlaganja pristupe sprovođenju svih preporuka, kao i da o tome pisanim putem izveste Narodnu skupštinu najkasnije do 31. decembra 2014. godine.

8. Ovaj zaključak objaviti u „Službenom glasniku Republike Srbijeˮ.

O B R A Z L O Ž E Nj E

Pravni osnov za donošenje zaključka sadržan je u članu 8. Zakona o Narodnoj skupštini („Službeni glasnikˮ, broj 9/10) i članu 238. stav 5. Poslovnika Narodne skupštine („Službeni glasnik RSˮ, broj 20/12 - prečišćen tekst).

Zaštitnik građana je podneo Izveštaj o radu Nacionalnog mehanizma za prevenciju torture za 2013. godinu u skladu sa članom 2a stav 1. Zakona o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka („Službeni list SCG - Međunarodni ugovoriˮ br. [16/05](http://we2.cekos.com/ce/faces/index.jsp%3F%26file%3Df40857%26action%3Dpropis%26path%3D04085701.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-" \o "Zakon o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka (02/12/2005)) i [2/06](http://we2.cekos.com/ce/faces/index.jsp%3F%26file%3Df44224%26action%3Dpropis%26path%3D04422401.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)ˮ i „Službeni glasnik RS - Međunarodni ugovoriˮ, broj [7/11](http://we2.cekos.com/ce/faces/index.jsp%3F%26file%3Df83390%26action%3Dpropis%26path%3D08339001.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)) kojim se utvrđuje da Zaštitnik građana obavlja poslove Nacionalnog mehanizma za prevenciju torture. Članom 22. Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka, utvrđeno je da su nadležne vlasti države članice dužne da razmotre preporuke Nacionalnog mehanizma za prevenciju torture i stupe u dijalog s njim u vezi s mogućim merama implementacije.

Članom 238. stav 4. Poslovnika Narodne skupštine predviđeno je da Narodna skupština razmatra izveštaj nezavisnog državnog organa i izveštaj nadležnog odbora, s predlogom zaključka, odnosno preporuke.

Odbor za ljudska i manjinska prava i ravnopravnost polova je razmotrio Izveštaj o radu Nacionalnog mehanizma za prevenciju torture za 2013. godinu na 13. sednici održanoj 20. oktobra 2014. godine i, u skladu sa članom 238. stav 2. Poslovnika Narodne skupštine, podneo Narodnoj skupštini izveštaj, sa Predlogom zaključka koji je utvrdio na toj sednici.

Na osnovu člana 8. stav 3. Zakona o Narodnoj skupštini, zaključak Narodne skupštine objavljuje se u „Službenom glasniku Republike Srbijeˮ.

Odbor predlaže da se Predlog zaključka, u skladu sa čl. 167. i 193. Poslovnika Narodne skupštine, razmatra po hitnom postupku, imajući u vidu da je članom 239. Poslovnika Narodne skupštine utvrđeno da Narodna skupština razmatra izveštaje nezavisnih državnih organa i predlog zaključka, odnosno preporuke nadležnog odbora na prvoj narednoj sednici.

Odbor je, nakon što je utvrdio Predlog zaključka, jednoglasno odlučio da Narodnoj skupštini, na osnovu člana 238. stav 2. Poslovnika Narodne skupštine („Službeni glasnik RSˮ, broj 20/12 - prečišćeni tekst), podnese sledeći

I Z V E Š T A J

Odbor za ljudska i manjinska prava i ravnopravnost polova je, u skladu sa članom 238. stav 1. Poslovnika Narodne skupštine, razmotrio Izveštaj o radu Nacionalnog mehanizma za prevenciju torture za 2013. godinu i utvrdio Predlog zaključka koji dostavlja Narodnoj skupštini na razmatranje i usvajanje.

Zaštitnik građana je podneo Izveštaj o radu Nacionalnog mehanizma za prevenciju torture za 2013. godinu u skladu sa članom 2a stav 1. Zakona o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka („Službeni list SCG - Međunarodni ugovoriˮ br. [16/05](http://we2.cekos.com/ce/faces/index.jsp%3F%26file%3Df40857%26action%3Dpropis%26path%3D04085701.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) i [2/06](http://we2.cekos.com/ce/faces/index.jsp%3F%26file%3Df44224%26action%3Dpropis%26path%3D04422401.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) i „Službeni glasnik RS - Međunarodni ugovoriˮ, broj [7/11](http://we2.cekos.com/ce/faces/index.jsp%3F%26file%3Df83390%26action%3Dpropis%26path%3D08339001.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)) kojim se utvrđuje da Zaštitnik građana obavlja poslove Nacionalnog mehanizma za prevenciju torture. Članom 22. Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka, utvrđeno je da su nadležne vlasti države članice dužne da razmotre preporuke Nacionalnog mehanizma za prevenciju torture i stupe u dijalog s njim u vezi s mogućim merama implementacije.

Odbor predlaže da se Predlog zaključka, u skladu sa čl. 167. i 193. Poslovnika Narodne skupštine, razmatra po hitnom postupku.

Za izvestioca Odbora i predstavnika predlagača na sednici Narodne skupštine određen je Meho Omerović, predsednik Odbora.

Sednica je završena u 9,30 časova.

**SEKRETAR ODBORA PREDSEDNIK ODBORA**

**Rajka Vukomanović Meho Omerović**